b'\n_START_ARTICLE_\nJohn Tungal\n_START_PARAGRAPH_\nJohn Tungal (22. juuli 1924 Tallinnas \xe2\x80\x93 6. m\xc3\xa4rts 2010) oli eesti muusikateadlane, koorijuht ja pedagoog._NEWLINE_Tungal l\xc3\xb5petas 1961 Leningradi Konservatooriumi. Ta t\xc3\xb6\xc3\xb6tas 1947\xe2\x80\x931959 koori- ja orkestrijuhina Kirovis ja 1959\xe2\x80\x931981 muusika\xc3\xb5petajana Tallinna 19. Keskkoolis. 1947. aastast oli ta Tallinna Riikliku Konservatooriumi harmoonia-, dirigeerimis- ja koolimetoodika \xc3\xb5ppej\xc3\xb5ud, 1987. aastast dotsent. Tungal asutas 1974. aastal Tallinna Puhkeparkide Direktsiooni Vene Koorikapelli ja oli 1981. aastani selle dirigent._NEWLINE_Tungal oli 1965., 1969., 1975. ja 1980. aasta \xc3\xbcldlaulupeol ning 1967., 1972. ja 1977. aastal noorte laulupeol vene kooride \xc3\xbcldjuht. Kirjutanud lavamuusikat, koorilaule ja \xe2\x80\x93t\xc3\xb6\xc3\xb6tlusi, avaldanud artikleid ja arvustusi.\n_START_SECTION_\nIsiklikku\n_START_PARAGRAPH_\nTa oli Livia Tungla abikaasa ja Olga Tungla isa.'